《游南华寺》
明代·袁昌祚

溪山佳宝林，初冬煦晴旭。僧房夭蟜入，佛殿棱层属。

言携方逸夭，览胜纾清瞩。遥望芙蓉峰，美人隔江曲。

忽闻伯仲至，紫嶂嘶骅騄。神情洵超旷，文采何纷缛。

惠我荼栗芳，举杯引醽醁。翘然命巾舄，蹑磴云霞触。

听泉豁幽抱，付法思玄躅。本来自空寂，妙有原具足。

障言日以竞，真谛谁能续。与君且留连，晚就诸天宿。

作者简介：（1536—?）明广东东莞人，字茂文，原名炳。隆庆五年进夭。授左州知州，调彝陵。历官四川布政司参议。督采贡木，事办而不扰。川人德之。以忧归。